Държавен вестник, бр. 14, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  14
(2) Разрешение за проучване се издава за 
срок до 5 години.
(3) Срокът по ал. 2 може да бъде удължен 
с две продължения до две години всяко при 
условия и по ред, определени в разрешението 
за проучване. Условие за всяко удължаване на 
първоначално определения срок е мотивира-
на обосновка, че проучването е извършено в 
съответствие с разрешението и предвиденият 
в разрешението срок е недостатъчен за при-
ключване на проучването.
(4) Ако преди края на последното удъл-
жаване по ал. 3 титулярят на разрешение за 
проучване докаже потенциален комплекс за 
съхранение на въглероден диоксид, срокът 
на разрешението може да бъде удължен до 
една година, за да може титулярят да оцени 
пригодността му за съхранение на въглероден 
диоксид.
Чл. 17. (1) Разрешението за проучване 
дава изключителното право на титуляря за 
своя сметка и на свой риск в границите на 
предоставената площ да:
1. извършва проучвателни дейности, насо-
чени към откриване на потенциален комплекс 
за съхранение на въглероден диоксид;
2. извършва оценка на пригодността на 
една геоложка формация за използване като 
място за съхранение на въглероден диоксид 
посредством характеризиране и оценка на 
потенциалния комплекс за съхранение и зао-
бикалящата зона в съответствие с критериите 
съгласно приложение № 1;
3. се ползва с предимство за получаване 
на разрешение за съхранение, като получи по 
право разрешение за съхранение, при условие 
че проучването е приключило, спазени са 
всички условия на разрешението за проучване 
и заявлението за издаване на разрешение за 
съхранение е подадено преди изтичането на 
срока на разрешението за проучване, съответно 
на срока за неговите продължения, и докаже, 
че притежава необходимите за извършване на 
съответните дейности технически капацитет 
и финансови възможности.
(2) Титулярят на разрешението за проуч-
ване е длъжен да: 
1. извършва всички дейности по предоста-
веното разрешение в съответствие със закона 
и съобразно условията на разрешението за 
проучване;
2. извърши мониторинг на опитни ин-
жектирания, когато това е необходимо и е 
предвидено в разрешението;
3. уведомява министъра на икономиката, 
енергетиката и туризма за всяко откритие 
на потенциален комплекс за съхранение на 
въглероден диоксид и да предоставя необхо-
димата информация;
4. води пълна и подробна документация 
за геоложките проучвания и да я предоставя 
по реда на Закона за подземните богатства;
5. спре временно работата и да уведоми 
незабавно министъра на икономиката, енерге-
тиката и туризма при откриване на уникални 
минерални образувания, а при откриване на 
исторически или археологически находки, ко-
ито имат признаци на културни ценности – и 
министъра на културата.
Чл. 18. (1) Разрешението за проучване 
съдържа:
1. наименованието, седалището, адреса на 
титуляря и данни за регистрация;
2. предмета на разрешението, координатите 
и размера на предоставената площ;
3. срока на разрешението, момента, от 
който той започва да тече, и условията за 
продължаването му;
4. работна програма, която съдържа видове, 
обеми, стойности и срокове на дейностите по 
разрешението;
5. финансовите условия, включително вида 
и размера на отговорността за неизпълнение 
на задълженията по разрешението;
6. условията и реда за спиране и прекра-
тяване на разрешението;
7. условията и реда за изготвяне и предос-
тавяне на проекти, отчети, първични данни, 
счетоводни документи и друга информация;
8. условията, които определят правата 
върху геоложка и друга информация, добита 
от титуляря на разрешението по време на 
дейностите по разрешението;
9. условията и реда за инспекции;
10. условията за опазване на земните не-
дра, околната среда, защитените територии, 
културните ценности и човешкото здраве;
11. условията и реда за действие при въз-
никнали обстоятелства на непреодолима сила;
12. други условия.
(2) Разрешението за проучване съдържа и 
задължението за титуляря на разрешението 
за освобождаване на части от площта в полза 
на държавата по реда на чл. 15, ал. 3 и 4.
Чл. 19. Предоставянето на разрешения 
за проучване се отказва мотивирано, когато 
възникне опасност за националната сигурност 
и отбраната на страната, за земните недра 
и околната среда, за човешкото здраве и за 
защитените със закон територии и обекти.
Раздел III
Разрешение за съхранение на въглероден  
диоксид
Чл. 20. (1) Разрешение за съхранение на 
въглероден диоксид се предоставя за конкретно 
място за съхранение. 
(2) Предоставянето на разрешения за съх-
ранение на въглероден диоксид се отказва 
мотивирано, когато възникне опасност за 
националната сигурност и отбраната на стра-
ната, за земните недра и околната среда, за 
човешкото здраве и за защитените със закон 
територии и обекти.